|Seunurat nyoe ban geupeuphôn.Droeneuh jeuet neubantu andam atawa neutamah lom asoe seunurat nyoe (neupeutamöng gamba atawa neutamah peunawôt dalam atawa luwa).|
Treunggiléng (Manis javanica syn. Paramanis javanica), lam Bahsa Indonesia ngon Jawa geukheun Trenggiling. Meunatang nyoe nakeuh waki nibak ordo Pholidota nyang mantong na di Asia Teunggara. Meunatang nyoe jipajoh sidom atawa meunatang ubeut nyang la'én miseuejih kamue. Treunggiléng udép lam uteuen ujeuen tropis bak tanoh meuyub.
Tubôh meunatang nyoe panyang, ngon lidah nyang jeuët jisuët sampoë sa weuëk lhèe panyang tubôhjih bak watèe jimita sidôm lam eumpueng. Bak kulétjih jitimoh lagee sisék nyang seubeutôijih kon sisék, tapi nyan nakeuh bulèe meunatang nyan. Bulèe nyan jiduëk meususôn jeuët lagèe peurise ngon peulindông tubôhjih. Meunyo na soë peukaru, treunggiléng laju jigulông tubôhjih jeuet lagèe saboh boh bhan. Meunatang nyoe jeuët cit jiseupot musôh ngon ikujih, jeuët luka kulét meunyo keunong "sisék" nyan.
Treunggiléng nakeuh meunatang nyang ka jareuëng na akibat habitatjih ka reuloh seureuta meunatang nyoe kayem jidrop le ureuëng keu jipubloe.
|Wikimedia Commons na mèdia nyang na meupawôt ngön: Manis javanica|